Source: http://www.ucps.sk/prezidentska_republika
Timestamp: 2016-09-29 18:38:20+00:00
Document Index: 7082503

Matched Legal Cases: ['súd ', 'súd ', 'súd ', '§ 7', 'súd ', 'súd ', 'čl. 102', 'čl. 150', 'čl. 150', 'čl. 101']

UčPS - PREZIDENTSKÁ REPUBLIKA
O nás Stanovy UčPS Smernice UčPS Orgány UčPS Členstvo v UčPS Portál sui generis Etický kódex Manuál editorov Partneri UčPS Memorandá o spolupráci Memorandá - texty Obsahoví partneri Magister Officiorum Podujatia a projekty Memoriál M. Hanzela Šport a právo Tenisový turnaj Iné projekty UčPS 2 % Kontakty Časté otázky RSS Facebook UčPS Nový „Zákon o športe“ Prekladač / Translator Nástroj na preklad stránky do iného jazyka pomocou aplikácie Google Translator	PRÁVNE DOKUMENTY MEDZINÁRODNÉ ZMLUVY - texty Charta OSN Medzinárodný pakt OSN o právach Dohovor o ľudských právach Zmluva o EÚ Zmluva o fungovaní EÚ Charta základných práv EÚ Zmluvy a dohovory - vyhľadávanie Justičná spolupráca trestná PRÁVNA ÚPRAVA SR Ústava SR, ČR - znenie Trestný zákon - k 1.2.2014 Trestný poriadok - k 1.2.2014 Priestupkový zákon - k 1.2.2014 Občiansky súdny poriadok - k 1.1.2013 Ďalšie právne predpisy Právne predpisy - vyhľadávanie INÉ PRÁVNE AKTY A PUBLIKÁCIE Medzinárodné akty - články EDĽP - články Lisabonská zmluva - články Zmluvy a dohovory - články Ústava SR, ČR - články Odborné články a publikácie Vydavateľstvá PRÁVO JUDIKATÚRA A STANOVISKÁ Judikatúra NS SR Judikáty KS Žilina 2013 Judikáty KS Žilina 2012 Judikáty KS Žilina 2011 Judikáty KS Žilina 2010 Judikáty KS Žilina 2009 PRÁVNE OBLASTI Šport a právo Odborné články Rozhodcovské súdy a arbitráže Počítač a právo Počítačová kriminalita Ochrana duševného vlastníctva Ochrana osobných údajov Užitočné Životné prostredie a právo Posudzovanie vplyvov Jadrová bezpečnosť Ochrana prírody a krajiny Spoločenské zvieratá Chránené druhy Poľovníctvo Justičná spolupráca Právna pomoc Delegácia trestného konania Trestné oznámenie Európsky zatykač Extradícia Uznávanie rozhodnutí Vyhľadanie príslušnosti Právne dokumenty PODUJATIA/VZDELÁVANIE PRÁVO - Podujatia UčPS KONFERENCIA ŠPORT A PRÁVO Poprad, 09/2012 Poprad, 10/2013 Poprad, 10/2014 Senec, 10/2015 Poprad, 09/2016 ŠPORT - Podujatia UčPS TENISOVÝ TURNAJ UčPS MEMORIÁL MILANA HANZELA 2009 (I. ročník) 2010 (II. ročník) 2011 (III. ročník) 2012 (IV. ročník) 2013 (V. ročník) 2014 (VI. ročník) 2015 (VII. ročník) Počítače a vzdelávanie Práca s PC - rady a tipy Práca s prehliadačmi - rady/tipy e-Justice v SR, ČR a EÚ ASPI EPI C.H.BECK Eurlex Jazyk a právo Slovenský jazyk Anglický jazyk Nemecký jazyk Francúzsky jazyk Prekladače a slovníky e-Nástroje Právnické vyhľadávače Právnické webové stránky Slovenská repubika Česká republika Európska únia Štáty sveta Právnické fakulty e-Slovníky a prekladače UčPS pre ŠPORT Športová legislatíva Medzinárodné a EÚ akty Európska charta o športe Právne predpisy Športové predpisy Zákon č. 440/2015 Z.z. Zákon č. 1/2014 Z.z. Zákon o športe (príprava) Zákon o športe (implementácia) Dobrá správa v športe Financovanie športu Športová reprezentácia Verejná kontrola v športe Licenčný systém IS športu Súťažný šport Šport pre všetkých Stávkovanie Reklama a sponzorstvo Subjekty v športe MOV / SOV Športové zväzy Športové kluby Športovci Talentovaná mládež Športoví odborníci Agenti hráčov a klubov Organizovanie podujatí Násilie a neviazanosť divákov IS o bezpečnosti na podujatiach Usporiadateľská služba Dobrovoľníctvo v športe Doping v športe Manipulácia výsledkov Vysielacie práva Marketingové práva Riešenie sporov Športový arbitrážny súd (CAS) Orgány zabezpečenia spravodlivosti Judikatúra v športe Disciplinárne konanie Náhrada škody a pokút Zmluvné vzťahy športovcov Zranenie protihráča UčPS pre SFZ FIFA UEFA Stanovy a poriadky SFZ Smernice a iné predpisy SFZ Rozhodcovský súd SFZ Komora pre riešenie sporov PRÁVNICI/POVOLANIA ADVOKÁT Udalosti a podujatia Orgány a inštitúcie Užitočné PROKURÁTOR Statusové predpisy Udalosti a podujatia Orgány a inštitúcie Užitočné SUDCA Udalosti a podujatia Orgány a inštitúcie Užitočné NOTÁR Udalosti a podujatia Orgány a inštitúcie Užitočné EXEKÚTOR Udalosti a podujatia Orgány a inštitúcie Užitočné INÉ PRÁVNICKÉ POVOLANIA Udalosti a podujatia Orgány a inštitúcie Užitočné PREZIDENTSKÁ REPUBLIKA NEPREČÍTANÉ MagOff Článok bol nastavený ako .
30.01.2012, JUDr. Peter Bellás Pridaj
Správa na úseku justície,	Ústavné právo - právne princípy,	Ústavné právo - zložky moci	PRÁVNE INŠTITÚTY / TÉMY:
Prokuratúra SR,	Právo na prístup k voleným a iným verejným funkciám	POJMY:
generálny prokurátor,	prezident,	vymenovanie,	Ústavný súd SR,	ústava,	nečinnosť	Posledné mesiace bola právnická obec na Slovensku svedkom udalosti, ktorá svojím procesom a dôsledkami nevrhá dobré svetlo na fungovanie jednotlivých zložiek štátu. Zmieňovanou udalosťou je voľba generálneho prokurátora Slovenskej republiky, voľba ktorá by v civilizovanej krajine a právnom štáte mala mať znaky dôstojnosti, apolitickosti a slušnosti. Namiesto toho, aj takmer rok od uplynutia funkčného obdobia Dobroslava Trnku, ako generálneho prokurátora Slovenskej republiky prebehla v Národnej rade Slovenskej republiky tajná voľba generálneho prokurátora Slovenskej republiky, boli sme svedkami podaných ústavných sťažností a rozhodnutí Ústavného súdu Slovenskej republiky, a napriek tomu stále očakávame posledný krok, ktorý by mal tento proces zavŕšiť, a tým je vymenovanie Jozefa Čentéša za generálneho prokurátora Slovenskej republiky. Kedy dôjde k ukončeniu tohto procesu je vzhľadom na vyjadrenia prezidenta Slovenskej republiky Ivana Gašparoviča, pre ktorého je vymenovanie Jozefa Čentéša za generálneho prokurátora Slovenskej republiky “terciálnou otázkou”, otázne.
Prezident je ústavný činiteľ, ktorý plní poslanie a úlohy vyplývajúce pre neho z rámca právnej úpravy. Postavenie a právomoci prezidenta sú upravené v Ústave SR. Takýto právny stav dáva jeho statusu vyššiu ochranu, pretože na zmenu Ústavy SR je potrebná kvalifikovaná väčšina poslancov Národnej rady SR, ktorej dosiahnutie je spravidla problematické.
Prezident je volený občanmi z kandidátov ponúknutých politickými subjektmi. Jeho zodpovednosť je tým daná voči občanovi, ktorý ho volil, pričom však nie je možné ignorovať ani vzťah voči politickému subjektu, ktorý ho podporoval.
Občan v právnom štáte očakáva od právneho systému, ktorý vytvára pravidlá výkonu verejnej moci, ktorého je prezident súčasťou, že mu zabezpečí stabilné prostredie.
Atribútmi takého prostredia sú najmä právna istota, predvídateľnosť práva, vymožiteľnosť práva, či autorita právneho systému. V našom právnom systéme zastáva dôležitú rolu aj prezident. V súlade s článkom 102 ods. 1 písm. t) Ústavy SR „prezident vymenúva a odvoláva sudcov, predsedu a podpredsedu Najvyššieho súdu Slovenskej republiky, generálneho prokurátora a troch členov Súdnej rady Slovenskej republiky, prijíma sľub sudcov.“ V zmysle § 7 ods. 1 zákona o prokuratúre „Generálneho prokurátora vymenúva a odvoláva prezident Slovenskej republiky na návrh Národnej rady Slovenskej republiky (ďalej len "národná rada")." Na jednej strane Ústava Slovenskej republiky, ako základný a hierarchicky najvyšší zákon v štáte a na strane druhej zákon o prokuratúre, ktorý upravuje pôsobnosť generálneho prokurátora, jasným spôsobom ustanovujú pre prezidenta povinnosť generálneho prokurátora vymenovať. Čo však v týchto predpisoch chýba a je ich nedostatkom je absencia lehoty, v ktorej je prezident generálneho prokurátora povinný vymenovať. A práve predmetný nedostatok a jeho dôsledok (5 mesačná nečinnosť Prezidenta Slovenskej republiky) boli zo strany Jozefa Čentéša predmetom podania ústavnej sťažnosti proti porušovaniu práv súvisiacich s nečinnosťou prezidenta Slovenskej republiky.
Preto je na mieste otázka, či je takýto postup zo strany prezidenta aj napriek absencii predmetnej lehoty v súlade s Ústavou SR a platnou právnou úpravou.
Prezident na svojej internetovej stránke v tejto súvislosti uvádza, že v Ústave SR pri vymenovaní generálneho prokurátora nie je uvedený časový termín dokedy má generálneho prokurátora vymenovať. „Ak predseda vlády požiada prezidenta o menovanie vlády a ministrov, ústava hovorí, že prezident „vymenuje“. Pri generálnom prokurátorovi máte napísané, že na návrh NR SR prezident SR „vymenúva“. Nie je uvedený žiadny termín ani dodatok na časový termín.“
Má prezident právo takouto nečinnosťou predlžovať proces vymenovania generálneho prokurátora do funkcie? Nejde o zneužívanie právomoci zo strany prezidenta? Nie je toto konanie v rozpore s právom ustanoveným v článku 30 ods. 4 Ústavy Slovenskej republiky, podľa ktorého „občania majú za rovnakých podmienok prístup k voleným a iným verejným funkciám“ a v článku 48 ods. 2 Ústavy Slovenskej republiky, podľa ktorého „každý má právo, aby sa jeho vec verejne prerokovala bez zbytočných prieťahov a v jeho prítomnosti a aby sa mohol vyjadriť ku všetkým vykonávaným dôkazom. Verejnosť možno vylúčiť len v prípadoch ustanovených zákonom“? V zmysle uvedeného chceme požiadať právnickú obec o odborný názor k predmetnej aktuálnej otázke súvisiacej s vymenovaním generálneho prokurátora do funkcie. Dňa 29.5.2012 zverejnil Ústavný súd Slovenskej republiky tlačovú informáciu č. 27/2012, v ktorej poukazuje na postup ÚS SR v konaniach, ktoré súvisia s voľbou generálneho prokurátora SR. Celé znenie tlačovej informácie nájdete TU.
Ústavný súd Slovenskej republiky pod vedením predsedníčky Ivetty Macejkovej na neverejnom zasadnutí pléna 24. októbra 2012 rozhodol vo veci vedenej pod sp. zn. PL. ÚS 4/2012 o návrhu skupiny poslancov Národnej rady Slovenskej republiky na podanie výkladu čl. 102 ods. 1 písm. t) a čl. 150 Ústavy Slovenskej republiky. Plénum uznesením podalo tento výklad:
Prezident Slovenskej republiky je povinný zaoberať sa návrhom Národnej rady Slovenskej republiky na vymenovanie generálneho prokurátora Slovenskej republiky podľa čl. 150 Ústavy Slovenskej republiky a ak bol zvolený postupom v súlade s právnymi predpismi, v primeranej lehote buď vymenovať navrhnutého kandidáta, alebo oznámiť Národnej rade Slovenskej republiky, že tohto kandidáta nevymenuje.
Nevymenovať kandidáta môže len z dôvodu, že nespĺňa zákonné predpoklady na vymenovanie, alebo z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu spôsobom neznižujúcim vážnosť ústavnej funkcie alebo celého orgánu, ktorého má byť táto osoba vrcholným predstaviteľom, alebo spôsobom ktorý nebude v rozpore so samotným poslaním tohto orgánu, ak by v dôsledku tejto skutočnosti mohol byť narušený riadny chod ústavných orgánov (čl. 101 ods. 1 druhá veta Ústavy Slovenskej republiky).
Prezident uvedie dôvody nevymenovania, pričom tieto nesmú byť svojvoľné.Váš odborný názor môžete uviesť prostredníctvom "Komentára" alebo zaslaním odborného príspevku k téme po kliknutí na nápis "Pošli príspevok". Pri oboch možnostiach sa v záujme možnosti efektívne zabezpečiť odbornosť a slušnosť príspevkov vyžaduje prihlásenie používateľov publikujúcich svoje právne názory a stanoviská na stránkach UčPS.
Poriadok Komory SFZ pre riešenie sporov - úplné nové znenie (schvál...
V dňoch 29.-30.09. 2016 sa v Poprade uskutoční V. ročník konferenci...
Novela zákona o športe - stav návrhu novely po medzirezortnom pripo...
Prečo „novela zákona o športe“ nemení postavenie profesionálnych šp...
Pozvánka na konferenciu "Šport a právo 2016"
Členstvo fyzických osôb v Slovenskom futbalovom zväze - súčasnosť, ...
Na Paneurópskej vysokej škole dnes inaugurovali nového dekana fakul...